cyanic-selkie/wikianc huggingface dataset:
Ուբսու Նուր (ջրավազան)
Ուբսու Նուրը համանուն գետի ջրավազանն է, նաև Կենտրոնական Ասիայի ամենափակ ջրավազանը։ Ավազանի տարածքը մտնում է Մոնղոլիայի (համանուն գետի շրջանը) և Ռուսաստանի կազմի մեջ (Ուբսունուրյան գոգահովիտ արգելափակոցը)։ Գտնվում է այդ երկու երկրների պետական պաշտպանության տակ։ Ընդհանուր տարածքը 1 068 853 հեկտար է։
Կատեգորիա:Համաշխարհային ժառանգություն Ռուսաստանում Կատեգորիա:Համաշխարհային ժառանգություն Մոնղոլիայում
Դուբրովո (գյուղ, Սաֆոնովսկի շրջան)
Դուբրովո (Дуброво), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Օգյուն Սամաստ
Օգյուն Սամաստ (թուրք.` Ogün Samast, , թուրք ազգայնամոլ, ով 2007 թ.-ի հունվարի 19-ին սպանել է «Ակոս» թերթի խմբագիր, հայազգի լրագրող Հրանտ Դինքին։ Մարդասպանությունը տեղի է ունեցել Ստամբուլում՝ թերթի խմբագրատան առջև։
Սպանության ժամանակ Սամաստը եղել է 17 տարեկան։
Կատեգորիա:1990 ծնունդներ Կատեգորիա:Մարդասպաններ Կատեգորիա:Ստամբուլում ծնված անձինք Կատեգորիա:Թուրքիայի կալանավորներ և ձերբակալվածներ
Դիմաքսյաններ
Դիմաքսյաններ, նախարարական տոհմ հին և միջնադարյան Հայաստանում։
Պատմություն
Ըստ Մովսես Խորենացու, նախարարական աստիճանի է բարձրացրել Արտաշես Ա-ի օրոք, երբ վերջինիս դայակորդի Գիսակը փրկելով նրան՝ զոհվել է դեմքը սրով երկատվելուց, այստեղից էլ ըստ պատմիչի՝ նախարարության Դիմաքսյան անվանումը։ Մ.թ.ա. I դ. 40-ական թթ. Դեմոնաքս իշխանի գլխավորությամբ հայ ավագանին դիմագրավել է Հայաստան ներխուժած հռոմեա-իբերական զորքին։ Ըստ Գահնամակի, Դիմաքսյանները ունեցել են չորս ճյուղ, Հայոց արքունիքում գրավել 34, 35, 37 և 67-րդ գահերը, բանակին տվել 600 հեծյալ։ Նրանք ժառանգական տիրույթներ են ունեցել Շիրակում, Տայք նահանգի Բուխա գավառում՝ նստոց ունենալով Բողբերդ ամրոցը։ Դիմաքսյանների մի ճյուղը կալվածներ է ունեցել Վանանդում, ուստի Եղիշեի Պատմության մեջ հիշատակվող զորապետ Թաթուլ Դիմաքսյանը Ղազար Փարպեցու մոտ ունի «Վանանդեցի» վերադիրը։ 380-ական թվականներին Դիմաքսյաններից Աշխադարը, ուրիշ ազատների հետ, Արշակ Գ թագավորի գանձերը Հայաստանի բյուզանդական հատվածից գաղտնի տեղափոխել է երկրի մյուս մասում թագավորող Խոսրով Դ Արշակունու մոտ, փոխարենը ստանալով գյուղեր և ագարակներ։ V դ. կեսի ազատագրական պատերազմում Վարդան Մամիկոնյանին զինակցել է Հմայակը։ Նույն ժամանակ Խաղխաղի ճակատամարտին մասնակցել է Դիմաքսյանների զորագունդը՝ Գազրիկի և Մուշի գլխավորությամբ։ Դիմաքսյաններից Վարդանի կուսակիցների թվում էին նաև Թաթուլը, Սատը և երկու ուրիշ ազատներ։ VII դ. սկզբին Վրկանից մարզպան Սմբատ Բագրատունու զինակիցներից են Դիմաքսյաններ Միհրուն և Սարգիսը։ 653 թվականի հայ-արաբական պայմանագրի կնքումից հետո զորքով Հայաստան ներխուժած բյուզանդական կայսր Կոստանդինին դիմավորող հայ նախարարների թվում հիշվում են նաև Դիմաքսյաններ, որոնք այնուհետև չեն երևում պատմաբեմում։
Տես նաև
Կատեգորիա:Դիմաքսյաններ
Ալբանո Սանտ Ալեսանդրո
Ալբանո Սանտ Ալեսանդրո (Albano Sant'Alessandro), կոմունա Իտալիայում, Լոմբարդիա մարզի Բերգամոյի գավառում ։ Բնակչությունը ըստ 2008 թվականի տվյալներով կազմում է 7170 մարդ։ Խտությունը կազմում է 1280 մարդ/կմ²։ Տարածքը՝ 5 կմ²։ Փոստային ինդեքս՝ 24061։ Հեռախոսային կոդ՝ 035։
Քաղաքի հովանավոր պաշտպաններն են Կորնելիուսը և Կիպիանոն (San Cipriano)։ Սեպտեմբերի 16-ին նշվում է նրանց հիշատակը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Զալուժիե (գյուղ, Բելոգորսկի շրջան)
Զալուժիե (Залужжя), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Զալուժիե գյուղում բնակվում էր 542 մարդ։ Բնակավայրը զբաղեցնում է 0,189 կմ² տարածք։ Բնակչության խտությունը կազմում էր 2867,72 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Բելոգորսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1456 թվականին հիմնադրված բնակավայրեր
Ժողովածու (2242)
Ժողովածու (2242), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2242 թվի տակ։ Ձեռագիրը գրվել է 17֊րդ դարում Ներսես դպիր գրիչի կողմից։ Գրված է թղթի վրա, որը ունի 20,7X15,5 սմ չափս։ Ձեռագիրը կազմված է 391 թերթից։ Գրված է երկսյուն, նոտրգրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 97բ, 107բ, 253բ և այլուր, հետագայում 1բ (1746 թվական ։
Ծանոթագրություններ
Կատեգորիա:Մատենադարանի ձեռագրեր
Գուննար Նորդալ
Գուննար Նորդալ (Gunnar Nordahl, ծնվել է 1922 թվականի հոկտեմբերի 8-ին Հյորնեֆորսում, Շվեդիա), մահացել է 1995 թվականի նոյեմբերի 5-ին Ալգերոյում, Իտալիա, շվեդ նախկին ֆուտբոլիստ և մարզիչ, ով հանդես է եկել շվեդական մի շարք ակումբներում, իտալական Միլանում, Ռոմայում և Շվեդիայի ազգային հավաքականում։
Արտաքին հղումներ
Կատեգորիա:Շվեդ ֆուտբոլիստներ Կատեգորիա:Միլանի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռոմա ՖԱ մարզիչներ Կատեգորիա:Ֆուտբոլային մարզիչներ այբբենական կարգով Կատեգորիա:Իտալիայի լեգեոներ ֆուտբոլիստներ
Խարաբովք
Խարաբովք, Խարապորք, գյուղ Արևմտյան Հայաստանում, Դիարբեքիրի վիլայեթի Բալու գավառում։ Գտնվում էր Արածանիի ափամերձ տարածքում։
Պատմություն
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։
Փոխաբերական իմաստ
Փոխաբերական իմաստ, բառի փոխաբերական կիրառությամբ արտահայտված իմաստը։ Հաղորդակցման ժամանակ բառերը կիրառվում են ոչ միայն ուղղակիորեն, այլև՝ փոխաբերաբար։ Փոխաբերական իմաստն հանդես է գալիս լեզվի հասարակական, գործառական, տարածական և անհատական բազմաթիվ տարբերակներում, գործածության տարբեր չափերով ու եղանակներով։ Փոխաբերական իմաստն արտահայտվում է փոխաբերությամբ, փոխանունությամբ և սինեկդոխայով։ Փոխաբերական իմաստը գեղարվեստական խոսքի ոճավորման ելակետային հնարավորություններից է, մարդկային լեզվագործունեության հիմնարար միջոցներից։ Լեզվի զարգացման տարբեր շրջաններում բառերը կարող են ունենալ զանազան փոխաբերական իմաստներ։ Դրանք լեզվի զարգացման և կատարելագործման մեջ ունեն կարևոր նշանակություն։ Օրինակ՝ Ոսկե ձեռք Ոսկե օգտագործված է փոխ. Իմաստով ։
Խարաբովք
Բնակչություն
1915 թվականին ուներ 30 տուն (240 անձ) հայ բնակիչ։
Փոխաբերական իմաստ
Կատեգորիա:Ոճաբանություն
Խարաբովք
Տնտեսություն
Զբաղվում էին արհեստներով և անասնապահությամբ։
Պատմամշակութային կառույցներ
Գյուղում կար '''Ս. Աստվածածին''' անունով եկեղեցի։ Գյուղից դուրս կար 2 եկեղեցու ավերակներ ։
Ծանոթագրություններ
Կատեգորիա:Արևմտյան Հայաստանի գյուղեր
Հողաթափ (եկեղեցական)
Հողաթափ, Պատարագի ժամանակ թե պատարագիչը և թե խորհրդակատարության ժամանակ նրան սպասարկող խոնարհ դասի աստիճանավորները ս. Խորան բարձրանում են հողաթափերով։ Պատարագի ընթացքում, վերաբերումից առաջ, քահանան հանում է իր հողաթափերը։ Պատարագչի հողաթափերի ներսի կողմը իժի ու քարբի կերպարանքներ են ասեղնագործված՝ ի խորհուրդ սաղմոսի հետևյալ խոսքերի. ։ Ի տարբերություն եկեղեցական այլ արարողությունների, Պատարագի ժամանակ քահանան, եպիսկոպոսն ու կաթողիկոսն զգեստավորվում են բոլորովին այլ՝ առավել շքեղ ու գեղեցկահյուս զգեստներով, որպեսզի Տիրոջ սպասավորությունն ավելի շքեղ և փառավոր կատարվի։
Դիդ
Դիդ, լեռնագագաթ Հայաստանի Լոռու մարզում, Սևորդյաց լեռներում, Մարց գետի աջափնյակում, Դսեղ գյուղի հյուսիսային մասում։ Ունի 1272 մ բարձրություն ։
Հողաթափ (եկեղեցական)
Կատեգորիա:Հայ հոգևորականների հագուստ
Դիդ
Դիդի առասպել
13-րդ դարից պահպանված ավանդության համաձայն բլրի գագաթին եղել է դիտակետ, որտեղից Աշոտ Մամիկոնյանի հրամանով պիտի հսկվեին մոնղոլ թաթարների տեղաշարժը դեպի գյուղ ու զգուշացնեին գյուղի բնակիչներին։ Հետագայում «դիտակետ» բառը կրճատվել է դարձել «դիտ», իսկ հետո՝ « դիդ»։ Կա նաև մի մատուռ, որի կառուցողի մասին պատմություն կա, թե այն մարդը, կառուցելուց հետո անհետացել է։
Դիդի գերազմանատան մի հատվածը բավականին հին է. այդտեղ թաղված են Թումանյանի ընտանիքի անդամներից ևս մի քանիսը, իսկ մյուսը՝ գյուղին նայող հատվածը նոր գերեզմանատեղին է։ Գերեզմանոցի տարածքում հատկապես առանձնանում են հետաքրքիր ու յուրօրինակ պատկերաքանդակներով (զենքեր, գործիքներ և այլն) բազմաթիվ տապանաքարեր։ Այս գերեզմանոցում են ամփոփված նաև Հովհաննես Թումանյանի մայրական գծով պապ՝ Հովհաննես Քոչարյանի և տատի շիրիմները։
Հուշարձանը զբոսաշրջիկների սիրված վայրերից է, դրա վկայությունն է օրեցօր աճող այցելուների թվաքանակը։
Դիդը Թումանյանի հիշողություններում
Տակավին պատանի Հովհաննեսի սիրած վայրը իր գյուղում Դիդն էր։ Դիդը մի բլուր է, բայց փոքրիկ տղայի համար այն մի հսկա սար էր թվում։ Նա բարձրանում էր բլրի գլուխը և երազում՝ նայելով աստղերին։ Թումանյանն այս տեղը անվանել է Դիդ հենց նրա պատճառով, որ բարձր է ու երևում է գյուղը։ Այդտեղ հաճախ է նստել, ստեղծագործել։ Դիդի կատարը Թումանյանի ամենասիրած վայրն էր, որի բարձունքից երևում են Չաթինդաղի, Պապաքարի, Դվալի, Լալվարի, Քոշաքարի, Ղարախաչի լեռները, Մոտկորի անտառներն ու Լոռու ձորերը։
Թումանյանը կամենում էր հենց բլրի վրա թաղվել, չստացվեց, ընտանիքն այլ կարծիք ուներ։ Դիդը Թումանյանի ու նրա հերոսների սիրած վայրերից էր, այն սիրում էր նաև Սարյանը։ Բլրի գագաթին նստած է Վարպետը նկարել «Քարինջ գյուղի կոլտնտեսությունը Թումանյանի լեռներում» նշանավոր կտավը։
Հայկական 5000 դրամանոց թղթադրամի դարձերեսին պատկերված է Մարտիրոս Սարյանի «Քարինջ գյուղի կոլտնտեսությունը Թումանյանի լեռներում» (1952) կտավի համակարգչային մշակում անցած տարբերակը։
Սա Թումանյանի բարձունքն էր։
Հանրահայտ երգի հետքերով
Թումանյանը նույնիսկ երգ ունի Դիդի մասին, որի խոսքն ու երաժշտությունը ինքը՝ մեծ բանաստեղծն է գրել։
Ա՜խ, ի՜նչ լավ են սարի վըրա Անցնում օրերն, անո՜ւշ, անո՜ւշ, Անըրջային, թեթևասահ Ամպ ու հովերն անո՜ւշ, անո՜ւշ։
Ահա բացվեց թարմ առավոտ Վարդ է թափում սարին-քարին, Շաղ են շողում ծաղիկ ու խոտ, Շընչում բուրմունք եդեմային։
Ա՜խ, ի՜նչ հեշտ են սարի վըրա Սահում ժամերն անո՜ւշ, անո՜ւշ, Շըվին փըչեց հովիվն ահա― Աղջիկն ու սերն անո՜ւշ, անո՜ւշ։
Հովհաննես Թումանյանի տուն-թանգարանի տնօրեն Արմենուհի Թումանյանն այցելուներին մշտապես զարմացնում է երգի անզուգական կատարումը ներկայացնելով։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ Կատեգորիա:Հնագիտական մշակույթներ Կատեգորիա:Դսեղի հուշարձաններ
Հեղափոխության հուշարձան (Մեխիկո)
Հեղափոխության հուշարձա (Monumento a la Revolución), մեքսիկական հեղափոխությանը նվիրված հուշարձան Մեխիկոյի Հանրապետության հրապարակում (Plaza de la República), որը Հեղափոխության պողոտան բաժանում է Պասեո դե լա Ռեֆորմա և Ավենիդա դե լոս ինսուրժենտես պողոտաների։
Պատմություն
Կառույցի շինարարությունն սկսվել է 1910 թվականին և ավարտվել է 1938 թվականին։ Համարվում է աշխարհի ամենաբարձր հաղթական կամարը։ Ունի 67 մետր բարձրություն ։ Բաց շենքը նախագծվել է Կառլոս Օբրեգոն Սանտաչիլիայի կողմից արտ-դեկո և մեքսիկական սոցիալիստական ռեալիզմի ոճով։
Կառույցը հանդիսանում է նաև 1910 թվականի մեքսիական հեղափոխության հերոսների՝ Ֆրանսիսկո Պանչո Վիլայի, Ֆրանսիսկո Մադերոյի, Պլուտարկո Էլիաս Կայեսի, վենուստիանո Կառանզայի և Լազարո Կարդենասի դամբարանը։
2011 թվականի դեկտեմբերի 4-ին, Բրիտնի Սպիրզը իր Femme Fatale շրջագայության ժամանակ համերգով հանդես է եկել այստեղ 100,000 հանդիսատեսի առջև։
Հեղափոխության ազգային թանգարան
Հեղափոխության ազգային թանգարանը գտնվում է հուշարձանի նկուղային հարկում։ Բացվել է 1986 թվականի նոյեմբերի 20-ին։ Թանգարանում ներկայացվում է Մեքսիկայի պատմությունը։ Մշտական ցուցադրության շարքը համալրված է «Մեքսիկայի 1857-1920 թվականների պատմության 63 տարիները» ցուցադրությմաբ, որում ներառված է 1857 թվականի Անկախության հռչակագրից մինչև Վենուստիանո Կառանսայի նախագահության ժամանակաշրջանը՝ կենտրոնանալով հեղափոխական ժամանակաշրջանի վրա ։
Թանգարանը բաց է երեքշաբթի-կիրակի օրերին, ժամը 9։00- 17։00 ։
Արտաքին հղումներ
Կատեգորիա:Մեքսիկայի հուշարձաններ Կատեգորիա:Մեքսիկայի մշակույթ Կատեգորիա:Մեքսիկայի տեսարժան վայրեր
(4077) Ասուկա
(4077) Ասուկա (Asuka), աստերոիդ աստերոիդների հիմնական գոտում։ Հայտնաբերվել է 1982 թվականի դեկտեմբերի 13-ին Հիրոկի Կոսայի և Կիիտիրո Ֆուրուկավայի կողմից Կիսոյում ։
Միջին հեռավորությունը Արեգակից կազմում է 3,019534 ա. մ., առավելագույնը մոտենում է 2,7537 ա. մ. հեռավորության վրա և հեռանում 3,2854 ա. մ. ։ Արեգակի շուրջ մեկ ամբողջական պտույտ է կատարում 1916,5 երկրային օրվա ընթացքում, իր ուղեծրով շարժվելով միջինում 0,187843 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,41° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Հիրոկի Կոսայի կողմից հայտնաբերված աստերոիդներ Կատեգորիա:Կիիտիրո Ֆուրուկավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լուի Անժ Պիտու
Լուի Անժ Պիտու (Louis Ange Pitou ), ֆրանսիացի հրապարակախոս, լրագրող և բանաստեղծ։
Կենսագրություն
Միապետության օրոք Լուի Անժ Փիթը սովորել է հոգևոր ճեմարանում և պատրաստվել է քահանա դառնալ, սակայն Ֆրանսիական մեծ հեղափոխության սկսվելուց հետո լքել է այդ հաստատությունը և լրագրող դարձել «Journal général de la cour et de la ville» հրատարակությունում, իր մեծ տպաքանակով տարված պամֆլեթներում և բրոշյուրներում, լինելով մոլի ռոյալիստ, պաշտպանել է միապետությունը։ 1792 թվականի օգոստոսի 10-ի ապստամբությունից հետո ժամանակավորապես ընդհատակ է անցել։ Սեպտեմբերին սկսել է թողարկել ռոյալիստական «La Révolution de 1792» թերթը։ Նա նաև ռոյալիստական ​​գործակալ էր, կապեր է ունեցել Վանդեի և Չուանների հետ։
18-ի հեղաշրջումից հետո (1799 թվականի նոյեմբերի 9-ին) Լուի Անժ Պիտուն վերադարձել է Փարիզ, սկզբում հեռացել է քաղաքականությունից, հետո կրկին բանտում հայտնվել իր երգերի համար և 1805 թվականին հրատարակել «Relation de voyage à Cayenne et chez les anthropophages» (2-րդ հրատարակություն, 1808) ։
Բեդկյար
Բեդկյար, գյուղ Արևմտյան Հայաստանում, Վանի վիլայեթի Հեքյարիի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Աբեղաթող
Աբեղաթող, հայկական հինավուրց կրոնական տոն։ Ծեսը կատարվել է վանքերում, գարնանամուտին։ Տևել է 12 օր։
Հայաստանում քրիստոնեության տարածման շրջանում հոգևորականների շարքը համալրող քրմերի հետ հեթանոսական շատ տոներ մուտք գործեցին եկեղեցի, պահպանվեցին ժողովրդի մեջ։ Աբեղաթողը փաստորեն հեթանոս բարեկենդանի կրկնությունն էր վանական շրջանակներում։ Բոլոր աստիճանավորները՝ վանահորից աբեղա, հավասար իրավունքներով մասնակցել են աբեղաթողի տոնախմբություններին ու ծիսական խաղերին։ Աբեղաներին արտոնվում էր նույնիսկ ծաղրել մեծավորներին, անձնատուր լինել աշխարհիկ զվարճությունների, այստեղից էլ՝ Աբեղաթող անվանումը։ Քրիստոնեական մյուս եկեղեցիները ևս ունեն համանման տոներ՝ տարբեր անուններով։
Կատեգորիա:Քրիստոնեական տոներ
Սկուլի
Սկուլի (Σκούλλι)՝ գյուղ Կիպրոսի Հանրապետության Պաֆոսի շրջանում։ Տեղակայված է Պոլիս (Կիպրոս) քաղաքից 7 կմ դեպի հարավ։ Գյուղի փոստային ինդեքսը 6337-ն է։
Բնակչություն
Ըստ 2001 թվականի տվյալների Սկուլի գյուղի բնակչությունը կազմել է 77 ։
Ծանոթագրություններ
Կատեգորիա:Կիպրոսի գյուղեր
Կաղամբաթիթեռ
Կաղամբաթիթեռ, ճերմակաթիթեռների ընտանիքի թիթեռ։ ՀՀ-ում հանդիպում է բոլոր մարզերում։ Թևերի բացվածքը 5,5-6 սմ է։
Ձվադրում
Ձմեռում է հարսնյակը։ Թիթեռների թռիչքը՝ մարտի վերջ-ապրիլի սկզբին։ Ձվադրում է խաչածաղկավոր բույսերի տերևների ստորին երեսին՝ միաշերտ խմբերով (մինչև 200 ձու)։ 1 էգը դնում է 250-300 ձու։ 3-4 օր անց ձվերից դուրս են գալիս թրթուրները (երկար է ՝ մինչև 6 սմ), որոնք սնվում են տերևների ստորին երեսին և ուտում են փափուկ հյուսվածքը։
Սնունդ
Մինչև 2-րդ մաշկափոխությունը թրթուրները միասին են, ապա ցրվում են ամբողջ բույսի վրա։ Կախված ջերմաստիճանից՝ թրթուրները զարգանում են 17-30 օրում՝ 3-4 անգամ մաշկափոխվելով։ Սնվելն ավարտելով՝ թրթուրները մետաքսյա ոստայնի գոտիով ամրանում են հիմևանյութին և հարսնյակավորվում։ Տարեկան կարող է 3-4 սերունդ տալ։ Զանգվածային բազմացման տարիներին կաղամբաթիթեռների թրթուրները մեծ վտանգ են ներկայացնում բանջարանոցային կաղամբազգիների համար։
Արտաքին հղումներ
Կատեգորիա:Թիթեռներ Կատեգորիա:Ճերմակաթիթեռներ
Կոսիցի (գյուղ, Ռատնովի շրջան)
Կոսիցի (Косиці), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Կոսիցի գյուղում բնակվում էր 11 մարդ։ Բնակավայրը զբաղեցնում է 0,234 կմ² տարածք։ Բնակչության խտությունը կազմում էր 47,01 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռատնովի շրջանի բնակավայրեր Կատեգորիա:Ուկրաինայի գյուղեր
Ռուս-թուրքական պատերազմ (1828-1829)
Ռուս-թուրքական պատերազմ (1828-1829), ռուսական բանակը, Պասկևիչի գլխավորությամբ, անցավ Ախուրյան գետը և շարժվեց դեպի Կարս։ Հակառակորդը մեծ ուժեր էր կուտակել Կարսի անառիկ համարվող բերդում։ Երեք օր ու գիշեր կատաղի մարտեր էին մղվում բերդի պարիսպների մոտ։ Ի վերջո ռուսներին հաջողվեց գրոհով վերցնել ռազմական կարևոր նշանակություն ունեցող այդ հենակետը։ Ռուսների ձեռքն անցավ մեծաքանակ ռազմամթերք, իսկ գերիների թիվը անցնում էր 1300-ից։ Կարևոր այդ հաղթանակից հետո գրավում են Ախալքալաքը, Ախալցխան, Արդահանը։ Ռուսական մի զորամաս, գեներալ Ճավճավաձեի գլխավորությամբ, գրավում է Բայազետը և Ալաշկերտը։
Կարսի պաշարումը
Ռուսների հաջողությունները և' Կովկասում, և' Բալկաններում մեծ իրարանցում առաջացրին ոչ միայն Թուրքիայի, այլև եվրոպական պետությունների կառավարող շրջաններում։ Անգլիայի հրահրումով Թուրքիան մեծ ուժեր է կուտակում Էրզրումում և 1829 թվականի գարնանը հարձակման է անցնում։ Նրանք կարողանում են ներխուժել Ախալցխա և կորուստներ պատճառել տեղի կայազորին։
Ռուսական զորքերին հաջողվում է կասեցնել թուրքերի գրոհները, անցնել հարձակման և գրավել Էրզրումը` Թուրքիայի ռազմական ամենակարևոր կենտրոնը։ Այդ օրերին Պասկևիչի բանակ եկավ ռուս մեծ բանաստեղծ Ալեքսանդր Պուշկինը, նա եղավ Էրզրում քաղաքում, որի մասին իր ուղեգրություններում գրում է. «Մենք տեսանք քաղաքը, որ զարմանալի տեսարան էր։ Թուրքերն իրենց տափակ կտուրներից մռայլ նայում էին մեզ։ Հայերը, աղմկելով, վխտում էին նեղ փողոցներում։ Նրանց տղաները վազում էին մեր ձիերի առջևից` խաչակնքելով և կրկնելով' քրիստոնյաներ, քրիստոնյաներ»։
Իրադարձությունները
Շարունակելով հաղթարշավը՝ ռուսական զորքերը գրավում են Օլթին, Խնուսը, Մուշը և այլ բնակավայրեր։
Արևմտահայությունը ձգտում էր թոթափել թուրքական տիրապետությունը, ուստի պատերազմի ընթացքում օգնում էր ռուսական զորքին։ Արևելյան Հայաստանի նման այստեղ էլ կազմակերպեցին կամավորական ջոկատներ։ Բայազետում Մելիք Մարտիրոսյանի գլխավորությամբ ձևավորվեց 500 հոգուց բաղկացած ջոկատ, որը մասնակցում էր ռազմական գործողություններին։ Արևելահայերը իրենց հերթին օգնության ձեռք էին մեկնում հայրենակիցներին։ Ղարաբաղից կամավորական փոքր հեծյալ զորախումբ էր մասնակցում կռիվներին։ Ա. Պուշկինը գրել է. «Հունիսի 17-ի առավոտյան մենք նորից լսեցինք հրաձգության ձայներ և երկու ժամ հետո տեսանք Ղարաբաղի գունդը, որը վերադառնում էր` բերելով թուրքական 8 դրոշակ»։
Ծանոթագրություններ
Կատեգորիա:Ռուս-թուրքական պատերազմներ Կատեգորիա:19-րդ դարի պատերազմներ Կատեգորիա:1828 հակամարտություններ Կատեգորիա:Ֆրանսիայի պատերազմներ Կատեգորիա:Թուրքիայի պատմություն Կատեգորիա:Վրաստանի ռազմական պատմություն Կատեգորիա:19-րդ դարը Վրաստանում Կատեգորիա:Օսմանյան կայսրության պատերազմներ
Խարազան (թերթ)
«Խարազան», երգիծական և քաղաքական շաբաթաթերթ։ Լույս է տեսել 1909 թվականին, Կոստանդնուպոլսում։ Խմբագիր՝ Ա. Անտոնյան։ Քննադատել է երիտթուրքերի քաղաքականությունը և հայահալած գործելակերպը։ Արտացոլել և խրախուսել է արևմտահայ մշակութային և հասարակական կյանքի առաջադիմական միտումները, կոչ արել զբաղվել հայ գաղթականների ճակատագրով։ Տպագրել է Երվանդ Օտյանի, Մ. Կյուրճյանի, Մ. Նաթանյանի երգիծական գործերը։ «Խարազան»-ին զուգահեռ հրատարակվել է նաև «Խարազան» օրաթերթը։
Կատեգորիա:Հայկական երգիծական պարբերականներ Կատեգորիա:Թուրքիայի հայկական շաբաթաթերթեր Կատեգորիա:Հայկական քաղաքական պարբերականներ Կատեգորիա:Պարբերականներ այբբենական կարգով
Դուբրովո (գյուղ, Սմոլենսկի շրջան)
Դուբրովո (Дуброво), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Նելեժ
Նելեժ (Нележ), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Ալբերտ Զարացյան
Կենսագրություն
Ալբերտ Զարացյանը ծնվել է 1937 թվականի հուլիսի 22-ին, Թալինում։ 1961 թվականին ավարտել է Երևանի բժշկական ինստիտուտը։ 1971 թվականին աշխատել է Երևանի բժշկական ինստիտուտի վնասվածքաբանության, օրթոպեդիայի և ռազմադաշտային վիրաբուժության ամբիոնում։ 1991 թվականին եղել է ԵԲԻ վնասվածքաբանության, օրթոպեդիայի և ռազմադաշտային վիրաբուժության ամբիոնի վարիչ, 1986-2007 թվականներին ղեկավարել է Երևանի թիվ 8 հիվանդանոց Վնասվածքաբանության և օրթոպեդիայի կլինիկան, 1989-1995 թվականներին՝ ԵԲԻ բուժման ֆակուլտետի ավագ կուրսերի դեկան, 1992-2007 թվականներին՝ Երևանի պետական բժշկական համալսարանի Վնասվածքաբանության և օրթոպեդիայի ամբիոնի վարիչ, 1995 թվականին՝ Հայաստանի վնասվածքաբանների և օրթոպեդների միության նախագահ և Վիրաբուժության օրթոպեդիայի և վնասվածքաբանության միջազգային կազմակերպության ազգային պատվիրակ և քարտուղար ։ 2007 թվականից` ԵՊԲՀ վնասվածքաբանության և օրթոպեդիայի ամբիոնի պրոֆեսոր։ 2007 թվականից ղեկավարում է «Շենգավիթ» բժշկական կենտրոնի Օրթոպեդիկ վիրաբուժության բաժանմունքի ծառայությունը ։
Աշխատանքները վերաբերում են միջհոդային ոսկրամիացումից հետո հոդաճառի հետ վնասվածքային վերականգնման, ածխածնի կառուցվածքներով ոսկրասինթեզի, քլորոպրենային թունավորումների հետևանքով մեռուկացած ոսկրային հյուսվածքի վերականգնման, ոսկրակոշտուկի առաջացման ընթացքում ոսկրածուծի դերի ուսումնասիրությանը։ Համահեղինակ է «Ռազմադաշտային վիրաբուժություն» (2000) դասագրքի։
Ծանոթագրություններ
Կատեգորիա:Հայ վնասվածքաբաններ Կատեգորիա:Հայ օրթոպեդներ Կատեգորիա:Հայ ռազմադաշտային վիրաբույժներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Պետական աթեիզմ
Պետական աթեիզմ, հակակղերականության պաշտոնական քաղաքականությունը։ Անցյալում պաշտոնապես ամրագրված էր Խորհրդային Միությունում և մարքսիզմ-լենինիզմը որպես պետական գաղափարախոսություն հռչակած այլ երկրներում։ Այդ երկրներում պետական աթեիզմը ենթադրում էր կրոնական կառույցների գույքի սեփականազրկում, հակակրոնական տեղեկատվության տարածություն և կրթական համակարգում հակակրոնական նյութերի պաշտոնական տարածում։ Հակակղերականության պաշտոնական քաղաքականությունը ներդրած կառավարություննը դեմ են հանդիսանում կրոնական ինստիտուցիոնալ իշխանության դեմ հասարակական և քաղաքական կյանքի բոլոր ոլորտներում, այդ թվում նաև դեմ են քաղաքացիների ամենօրյա կյանքում կրոնի մասնակցությանը։
Այսօր աշխարհիկ բազմաթիվ երկրներ կիրառում են Մարդու իրավունքների համընդհանուր հռչակագիրը խղճի ազատության ապահովման համար ։
Պետական աթեիզմը պաշտոնապես ամրագրած երկիրը հաճախակի անվանում են «աթեիստական պետություն»։ Աշխարհի առաջին պետությունը, որտեղ աթեիստական քարոզչության իրավունքը ամրագրվել է Սահմանադրությամբ, դարձել Խորհրդային Միությունը։ Աթեիստական պետություններ են եղել նաև սոցիալիստական այլ երկրները։ Ալբանիայի ժողովրդական սոցիալիստական հանրապետությունը Էնվեր Խոջայի ղեկավարության օրոք հռչակել է իրեն աշխարհի առաջին աթեիստական պետություն և ընդհանրապես արգելել է որևէ կրոնի պրակտիկա։
Ծանոթագրություններ
Կատեգորիա:Աթեիզմ Կատեգորիա:Կրոն և քաղաքականություն Կատեգորիա:Կրոնական խտրականություն Կատեգորիա:Կրոնական հետապնդում Կատեգորիա:Կրոն և կառավարություն Կատեգորիա:Հետապնդումներ աթեիստների կողմից
Քրիստի Տարլինգտոն
Քրիստի Նիկոլ Տարլինգտոն Բյորնս, ամերիկացի սուպերմոդել է։ Նա առաջինն էր, ով գովազդեց Քելվին Քլայնի Eternity օծանելիքը 1989 թ.և կրկին 2014 թվականին ։ Գովազդել է հայտնի Մեյբիլայն կոսմետիկայի ցանցը։ Եղել է 2013 թվականի Glamour ամսագրի մրցանակաբաշխության տարվա կանանցից մեկը , իսկ Time–ը անվանել է նրան 2014 թվականի 100 ամենաազդեցիկ մարդկանցից մեկը ։ Նա հատկապես ճանաչում ստացավ ուշ 80–ականներին և վաղ 90–ականներին՝ կոչվելով իր ժամանակների վեց սուպերմոդելերից մեկը և բազում դիզայներների ֆավորիտը։ Նա, Նաոմի Քեմփբելը և Լինդա Եվանգելիստան կազմում էին մոդելային եռյակ, կոչված «Trinity (երրորդություն)»՝ իրենց վաստակած ուժի և հանրաճանաչության համար։
Վաղ տարիներ
Քրիստի Նիկոլ Տարլինգտոնը ծնվել է 1969 թվականի հունվարի 2–ին Ուոլնաթ Կրիկում (Կալիֆորնիա)։ Ընտանիքում երեք երեխաներից միջնեկն է։ Հայրը՝ Դվաին Տարլինգտոնը, օդաչու է Pan American World Airways–ում, իսկ մայրը՝ Մարիա Էլիզաբեթը՝ ինքնաթիռում ուղեևորների սպասուհի։
Նրան հայտնաբերել է տեղացի լուսանկարիչ Դենի Կոդին, երբ Տարլինգտոնը Մայամիում ձի էր քշում։ 14–ից 16 տարեկան հասակում՝ դպրոցն ավարտելուց հետո և Մոնտե Վիստա Ավագ դպրոց հաճախելու ժամանակ՝ սկսեց մոդելի աշխատանքով զբաղվելը։ 18 տարեկանը լռանալուց հետո մեկնում է Նյու Յորք՝ մասնագիտությամբ ավելի խորացված զբաղվելու և համալսարանն ավարտելու համար։ 1994 թվականին կրկին վերադառնում է դպրոց և 1999 թվականին գերազանց ավարտում Նյու Յորքի համալսարանը, որտեղ ստանում է բակալավրի աստիճան։ Դրանից հետո շարունակում է ուսումը Կոլումբիայի համալսարանում ։
Գործունեություն
1990–ականներին նկարահանվել է դիզայներ Իսահակ Միզրահիին նվիրված վավերագրական ֆիլմում։ Նաև նկարահանվել է ռեժիսոր Ռոբերտ Ալտմանի Prêt-à-Porter և Ռոբերտ Լիքոքի Catwalk ֆիլմերում։ 1999 թվականին հայտնվեց ամերկյան Vogue ամսագրի նոյեմբերյան հազարերորդ համարում, որպես ժամանակից մուսաներից մեկը։ Հայտնվել է այնպիսի հայտնի միջազգային ամսագրերի շապիկներին, ինչպիսիք են՝ Vogue, Harper's Bazaar, Elle, Marie Claire, L'Officiel, Tatler, Glamour, Cosmopolitan, Allure և այլն։
Գովազդել է Քելվին Քլայն, Իվ Սեն Լորեն, Շանել, Մարկ Ջեյքոբս, Դոնա Կարան, Լուի Վիտոն, Ջեյսոն Վու, Բալի Շու, Մաքս Մարա, Էսկադա, Մայքլ Կորս և Մեյբիլայն ընկերությունների և դիզայներների ապրանքանիշները։ Նկարահանվել է երկու տեսահոլովակներում։ 1986 թվականին՝ 17 տարեկան հասակում՝ Duran Duran խմբի «Notorious» երգի տեսահոլովակում, իսկ Ջորջ Մայքլը 1990 թվականին բրիտանական Vogue ամսագրի հոկտեմբերյան համարով ոգեշնչվելով՝ որտեղ պատկերված են եղել Տարլինգտոնը, Նաոմի Քեմփբելը, Սինդի Քրոուֆորդը, Լինդա Եվանգելիստան և Տատիանա Պատիտցը, նկարահանել է իր Freedom! երգի հոլովակը՝ նշված մոդելների մասնակցությամբ։ Տեսահոլովակը ցուցադրվել է երգչի 2008 թվականի շրջագայությունների ընթացքում՝ երգը կատարելիս։ Նա այն չորս մոդելներից էր (Նաոմի Քեմփբել, Էլ Մակֆերսոն և Կլաուդիա Շիֆեր), ով իր ներդրումն ունեցավ Fashion Cafe սրճարանների գործում։
W ամսագիրը Տարլինգտոնի քառասուներորդ հոբելյարի առթիվ հավաքեց նրա նշանավոր նկարները գործունեության ընթացքում, անցուղիների նկարները՝ վաղ ութսունականներից մինչ այդ օրեր և տեղադրեց իրենց ամսագրում։ 2008 թվականին քասթինգային գործակալ Ջեյմս Սքուլին ասել է Տարլինգտոնի մասին․Նա ժամանակների լավագույն մոդելն է։ Կարող ենք միավորել այժմյա մոդելներին մեկ մարդու մեջ, սակայն նրանք միևնույն է անգամ մոտիկ էլ չեն գա (կներեք, աղջիկներ)։ Հավանաբար, նրա հանդեպ զգացել եմ ամենամեծ համակրանքը իմ կյանքում։ Ինձ համար երազ է ևս մեկ անգամ հնարավորություն ստանալ նրա հետ աշխատել շոուներում, մինչ ես կլքեմ իմ աշխատանքը, սակայն դա այն է, ինչ հաղթես լոտոյով։
Հանդես եկավ 2008 թվականի սեպտեմբերյան V ամսագրի 14 տարբեր համարների շապիկներից մեկում։ Ամեն շապիկ ներառում էր հայտնի մոդելի դիմանկար․ կամ նոր առաջատար մոդելների, կամ էլ սուպերմոդելների էրայի մոդելների լուսանկարները։ Ֆոտոշարքը կատարել է Ինեզ և Վինուդհ լուսանկարիչների զույգը։
2009 թվականին իսպանացի մոդել Օրիոլ Էլկարչոյի հետ միասին գովազդեցին Բալի Շու բրենդի գարուն/ամառ հավաքածուն։ Ներկայացրել է նաև Պումայի յոգա հագուստի պարագաները։
Աբեռացիա
Աբեռացիա (լատ. aberratio–շեղում, մոլորում), շեղումը նորմայից; սխալներ, խախտումներ
Քրիստի Տարլինգտոն
Անձնական կյանք
2000 թվականին Տարլինգտոնը Համփթոնսում՝ երեկույթի ժամանակ հանդիպեց դերասան, ռեժիսոր և գրող Էդվարդ Բյորնսին։ Այդ տարվա վերջին նրանք նշանվեցին։ 2002 թվականին՝ Նյու Յորքում բնակարան գնելուց ընդամենը երկու ամիս անց, նրանց որոշեցին բաժանվել։ Սակայն զույգը միացավ և 2003 թվականի հունիսին ամուսնացավ։ Նրանք ունեն երկու երեխա։ Տարլինգտոնի քույրը՝ Քելին, ամուսնացած է Էդվարդի եղբոր՝ Բրայան Բյորնսի հետ։
Աբեռացիա
Կատեգորիա:Բազմակնություն
Քրիստի Տարլինգտոն
Անձնական կյանք
Դեռ մանկությունից ի վեր Տարլինգտոնը կաթոլիկ է։ Եղել է բուսակեր։
Յոգա
Տարլինգտոնը զբաղվում է յոգայի Ջիվամուկտի ճյուղով։ Նա պարապում է սկսած 1987 թվականից ։ 2001 թվականի ապրիլի 15–ին թողարկված հոդվածում նա նշել է, որ զբաղվում է յոգայով շաբաթը երեք անգամ՝ առավոտյան ժամերին ։ Գրել է Ապրող յոգա։ Ստեղծելով կյանքի փորձ գիրքը ՝ առաջին անգամ թողարկված 2002 թվականին, որն այժմ ունի երեք հրատարակություն (2002, 2003, 2005)։ Առաջին հրատարակության նախաբանը գրել է Ռոբերտ Թյուրմանը ։ 2001 թվականին նրան հրավիրեցին խմբագրելու Yoga Journal ամսագրի հունվար–փետրվարյան համարը ։
Արտաքին հղումներ
Կատեգորիա:Ամերիկացի մոդելներ Կատեգորիա:Մոդելներ այբբենական կարգով Կատեգորիա:Նյու Յորքի համալսարանի շրջանավարտներ
Ժողովածու (2119)
Ժողովածու  (2119), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2119 թվի տակ։ Ձեռագիրը գրվել է 18-րդ դարում Աբրահամ դպիր և Գրիգոր Ձկնաջրցի գրիչների կողմից, Ամիրդոլու վանքում։ Գրված է թղթի վրա, որը ունի 20,8 X 14,7 չափս։ Ձեռագիրը կազմված է 243 թերթից։ Գրված է միասյուն նոտրգրով։ Կազմը` կաշեպատ տախտակ դրոշմազարդ, աստառը՝ գունավոր թուղթ։ Հիշատակարաններ՝ 119բ ։
Ծանոթագրություններ
Կատեգորիա:Մատենադարանի ձեռագրեր
Չերևկովսկի գյուղական խորհուրդ (Միրգորոդսկի շրջան)
Չերևկովսկի գյուղական խորհուրդ  (Черевківська сільська рада), Ուկրաինայի Պոլտավայի մարզի Միրգորոդսկի շրջանում ։
2001 թվականի տվյալներով Չերևկովսկի գյուղական խորհրդում բնակվում էր 1193 մարդ։ Խորհրդում կա 7 բնակավայր։
Արտաքին հղումներ
Կատեգորիա:Ուկրաինայի բնակավայրեր
(4078) Պոլակիս
(4078) Պոլակիս (Polakis), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 9-ին Բրայան Սկիֆի կողմից Անդերսոն Մեսայում ։
Միջին հեռավորությունը Արեգակից կազմում է 3,016651 ա. մ., առավելագույնը մոտենում է 2,7029 ա. մ. հեռավորության վրա և հեռանում 3,3304 ա. մ. ։ Արեգակի շուրջ մեկ ամբողջական պտույտ է կատարում 1913,75 երկրային օրվա ընթացքում, իր ուղեծրով շարժվելով միջինում 0,188112 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,64° անկյուն։
Սթիվի Ուանդեր
Սթիվի Ուանդեր (Stevie Wonder, ամբողջական անունը` Սթիվլենդ Հորդուեյ Մորիս, ), ամերիկացի սոուլ երգիչ, կոմպոզիտոր, դաշնակահար, թմբկահար, երաժշտական պրոդյուսեր, հասարակական գործիչ, 20-րդ դարի երաժշտության վրա մեծ ազդեցություն է ունեցել։ Տառապում է կուրությամբ։ 25 անգամ Գրեմմի մրցանակակիր է եղել ։ Դասական սոուլի և առ-ընդ-բիի հիմնադիրներից մեկը։ Սթիվին աշխարհում հայտնի վոկալիստներից մեկն է։ Նա միշտ ներառվում է «բոլոր ժամանակների լավագույն վոկալիստներ»-ի ցուցակում։ Ծնվելուց անմիջապես հետո կուրացել է։ 11 տարեկանում ստորագրել է իր առաջին ձայնագրման պայմանագիրը Motown Records-ի հետ և մինչ օրս շարունակում է ձայնագրել ու թողարկել երգեր։ Սթիվի Ուանդերը պահանջված երաժիշտ է՝ ունի 4 օկտավայի հասնող ձայնային դիապազոն և աներևակայելի բարդ վոկալային տեխնիկա, հրաշալի տիրապետում է ռոյալին ։ Սթիվի Ուանդերը լինելով կույր բացառիկ հաջողությունների է հասել երաժշտության ոլորտում։ Սթիվի Ուանդերը և Ռեյ Չարլզը աշխարհում առավել հայտնի և սիրված կույր երաժիշտներն են։
Սթիվի Ուանդերի մի քանի առավել հայտնի երգերը՝ «My Cherie Amour», «For Once in My Life», «Pastime Paradise», «Superstition», «Living For The City», «Skeletons», «All In Love Is Fair», «Sir Duke», «I Wish», «Isn't She Lovely» : Ռուսաստանում առավել հայտնի է «I Just Called to Say I Love You» երգը ։ Առավել հայտնի ալբոմներ «դասական ժամանակահատվածում»` Characters, Innervisions և Songs in the Key of Life: Սթիվին ձայնագրել է ավելի քան 30 հիթեր և ԱՄՆ-ի աղյուսակներում հայտնվել թոփ տասնյակի շարքերում։ Գրել է 2000 և ավելի երգ և ստացել ռեկորդային 25 Գրեմմի մրցանակ։ Ինչպես նաև պարգևատրվել է ռեկորդային նվաճումների համար ։ Նա հայտնի նաև որպես քաղաքական ակտիվիստ, այդ թվում 1980 թվականի իր քարոզարշավով ։ 2008 թվականին Billboard ամսագիրը հրապարակել է «Բոլոր ժամանակների 100 լավագույն արտիստներ»-ի ցուցակը, որտեղ Սթիվի Ուանդերը հինգերորդ տեղն է զբաղեցրել։
Սթիվի Ուանդերը մեր ժամանակների մեծագուն երաժիշտներից է `
Մանկություն
Սթիվի Ուանդերը ծնվել է 1950 թվականի մայիսի 13-ին Միչիգան նահանգի Սինիգաու քաղաքում, եղել է վեց երեխաներից երրորդը իր ընտանիքում։ Երբ Սթիվին 4 տարեկան էր, նրա մայրը թողել է իր ամուսնուն և երեխաների հետ գնացել Դետրոյթ քաղաք։
Որոշակի կերպով երաժշտի կուրությունը առաջացել է բժիշկների սխալից։ Սթիվին ծնվել է ժամանակից շուտ, նրա աչքերի անոթները դեռ չէին զարգացել ճիշտ կերպով, դա տիպիկ վաղաժամ ռեթինոպատիա հիվանդությունն էր։ Նրա ինկուբատորի մեջ ընկած է եղել շատ քանակով թթվածին, որը խթանել է կուրության զարգացմանը։ Սակայն այս փաստը լիովին հավաստի չէ ։ Երաժիշտն ինքը CNN հեռուստաընկերությանը հարցազրույց տալիս ասում է, որ բժիշկները միայն ուշ են հայտնաբերել թթվածնի՝ իր հիվանդության վրա վատ ազդումը։ Եթե նրանք ավելի վաղ իմանային այդ մասին, նա կարող էր գոնե ինչ-որ բան տեսնել ։
Մայրը փորձում էր պահել նրան տանը՝ վախենալով, որ կույր երեխան չի կարող հոգ տանել ինքն իր մասին քաղաքի փողոցներում։ Նա օգնել է երեխային մի քիչ կարդալ, ընդ որում, ըստ մի տեղեկատվության՝ նա այն արել է սովորական այբուբենով (ի շնորհիվ Սթիվիի մատների զգայունության), իսկ ըստ մեկ այլ աղբյուրի՝ Բրայլի տառերի օգնությամբ։ Որպեսզի երեխայի համար ձանձրալի չլինի, նա սկսել է երաժշտական գործիքներ տալ Սթիվիին (շրթհարմոն, հարվածային գործիքներ)։ Այդ ժամանակ Սթիվին երգում էր նաև եկեղեցական երգչախմբում։ Նա իր առաջին երաժշտական գործիքը համարում է դաշնամուրը։ Նրա մանկության կուռքերից մեկը եղել է Ռեյ Չարլզը, ով նույնպես զրկված էր տեսողությունից։ Ըստ Սթիվիի խոսքերի՝ իր համար, ինչպես նաև բոլոր կույրերի համար, շատ կարևոր էր տակտային զգացումը, նաև այն, որ դրանք համապատասխանում են ձայներին, մեծ հետաքրքրություն էր առաջացնում։ Նա ուներ 5 քույր և եղբայր (եղբայրներից մեկը այնուհետև մահացել է) ։
Երաժիշտը իր տան գլխավորին համարում էր մորը, ինչի մասին պատմել է Լարի Քինգի հետ իր հարցազրույցի ժամանակ։
Սթիվիի բացահայտումը և Motown-ի հետ վաղ ձայնագրությունները
Առաջին հայտնի երաժիշտների մեկը, ով լսել է փոքրիկ Սթիվիին, եղել է Ռոննի Ուայթը՝ The Miracles խմբից ։ Կազմակերպվել էր լսել Սթիվին «Motown» ընկերության գլխավոր տնօրեն Բերրի Գորդիի կողմից, ով հիացած էր փոքրիկ կատարողի ակնառու երաժշտականությունից և ստորագրել առաջին պայմանագիր 11-ամյա տղայի հետ։ Ըստ լեգենդի՝ Գորդին տղային լսելուց հետո ասել է. «Դու իսկական հրաշք ես, ես քեզ խորհուրդ եմ տալիս վերցնել հենց այդ մականունը»։ Պայմանագիրը ստորագրելուց առաջ պրոդյուսեր Կլարենս Փոլը հայտարարել է, որ Սթիվին աշխարհի 8-րդ հրաշալիքն է։ Այստեղից էլ ծագել է երաժշտի մականունը՝ հրաշք-Սթիվի կամ Սթիվի Ուանդեր, ավելի ճիշտ՝ այն ժամանակ դեռ «փոքրիկ Սթիվի Ուանդեր»։ 1961 թվականի վերջին նա անում է իր առաջին ձայնագրությունները՝ «I Call It Pretty Music, But the Old People Call It the Blues» սինգլը, իսկ 1962 թվականին թողարկում է երկու ալբոմ՝ «The Jazz Soul of Little Stevie» և «Tribute to Uncle Ray», որոնց հիմքում գործիքային ստեղծագործություններ են՝ շրթհարմոնի երկար սոլոյով և հարվածային գործիքներով։ Չնայած տղայի զարմացնող տաղանդին՝ նրա առաջին ձայնասկավառակները առանձնապես հաջողություն չունեցան։
Սկավառակագրություն
Սթիվի Ուանդերի սկավառակագրությունը ներառում է 23 ստուդիային ալբոմեր, երեք սաունդթրեքր, 4 համերգային ալբոմներ, 10 հավաքածուներ, 1 բոքս-սեթ և 98 երգ։ 4 ալբոմներ ( Innervisions (1973, 23-րդ հորիզոնական), Songs in the Key of Life (1976, 56-րդ հորիզոնական), Talking Book (1972, 90-րդ հորիզոնական) и Music of My Mind (1972, 284-րդ հորիզոնական)) ներառվում են «բոլոր ժամանակների 500 լավագույն ալբոմների» մեջ՝ ըստ Rolling Stone ամսագրի ։
Արտաքին հղումներ
Կատեգորիա:Ամերիկացի երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի երաժիշտներ Կատեգորիա:Կույր երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ազատության նախագահական մեդալով պարգևատրվածներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի դաշնակահարներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի հասարակական գործիչներ Կատեգորիա:Ամերիկացի թմբկահարներ
Կիրնաթի
Կիրնաթի (კირნათი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում ։
Դիրք
Գտնվում է ծովի մակարդակից 320 մետր բարձրության վրա։
Զակոտ
Զակոտ (Закіт), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Զակոտ գյուղում բնակվում էր 47 մարդ։ Բնակավայրը զբաղեցնում է 0,24 կմ² տարածք։ Բնակչության խտությունը կազմում էր 195,83 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Բելոգորսկի շրջանի բնակավայրեր Կատեգորիա:Ուկրաինայի գյուղեր
Սարգիս Խարազյան
Կենսագրություն
Սարգիս Խարազյանը ծնվել է 1923 թվականի հունիսի 15-ին, ՀԽՍՀ Ստեփանավանի Կուրթան գյուղում։ 1941 թվականին ավարտել է ծննդավայրի միջնակարգ դպրոցը։ Այնուհետև աշխատել է տարբեր տեղերում, 1947 - 1952 թվականներին նավաշինարար բանվոր էր Փոթի քաղաքում։
Առաջին բանաստեղծությունը տպագրվել է 1952 թվականին «Պիոներ կանչ» թերթում։
Հեղինակ է 10-ից ավելի ժողովածուների («Վերադարձեք, թռչուններ» (1957), «Գարնան առավոտ» (1958), «Անտառը երգում է» (1959), «Բանաստեղծի աշխարհը» (1963), «Այգաբացը լեռներում» (1964), «Միջօրեի զանգեր» (1967), «Այգեպանի նվերը» (1968), «Սարի գիշեր» (1970), «Արևի խայտանք» (1971), «Տարիների միջով» (1973), «Մասրենի», (1974), «Դեպի հեռուն», (1977), «Ծովի ծիծաղը» (1979) և այլն)։
Ծանոթագրություններ
Կատեգորիա:20-րդ դարի արևելահայ արձակագիրներ Կատեգորիա:Հայ բանաստեղծներ
Մամոլա
Մամոլա (Mammola) կոմունա Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 3381 մարդ, բնակչության խտությունը կազմում է 42 մարդ/կմ²։ Զբաղեցնում է 80 կմ² մակերես տարածք։ Փոստային ինդեքսն է՝ 89045։ Հեռախոսային կոդը՝ 0964։
Չիկոյ (գետ)
Չիկոյ (Сγхэ мγрэн) — գետ Անդրբայկալում, աջ ներհոսք՝ Սելենգա։
Կենսագրություն
Գետի հոսքը հիմնականում անձրևային։ Ամռանը և աշնանը ջրհեղեղներ։ Ջրի տարեկան ծախսը 263 մ³/վ։ առչում է հոկտեմբերի վերջին՝ նոյեմբերին, վերին հոսանքներում սառչում է․ բացվում է ապրիլին՝ մայիսի սկզբին։
Գետի ջուրը օգտագործվում է ոռոգման համար։
Պատմություն
Հին ժամանակներից գետի կոքերով բազմաթիվ բուրյաթյան մոնղոլական և էվենկյան ցեղեր էին ասպատակում։ XVII դարի կեսերից Չիկոյը օգտագործվել է ռուս հետախույզների կողմից որպես ջրային ճամփա, երբ նրանք ուսումնասիրում էին Անդրբայկալը։ 1665 թվականին Սելենգի աջ ափին, Չիկոայի գետաբերանից ներքև, առաջացել է Սելենգենյան ամրությունը, որը հսկում էր այդ գետի ջրային ճանապարհները։ Ցածրադիր Ճիկոյան դեպի Մոնղոլիա տանող ճանապարհի մասն էր կազմում, որը անցնում էր Կյախտայով։
Գրավոր արձանագրություններում 1713 տարվա ընթացքում նշվում է Պետրոպավլովյան ամրոցը, որը կառուցվել է կղզու վրա, չիկոյական գետաբերանի մոտ։ Հաճախակի ջրհեղեղների պատճառով 1726 թվականի գռաֆ՝ Սավվա Ռագուզինսկին որոշեց ամրոցը տեղափոխել գետի հոսանքից երկու աստիճան բարձր, և 1727 թվականին գլխավոր կառավարիչը՝ Իվան Դմիտրիևիչ Բուխգոլցը, Պետրապավլովյան ամրոցը նոր վայրում կառուցեց ։ Ամրոցը մեծ իմաստով ծառայում էր ոչ թե զինվորական տարածք, այլ առևտրական տարածք, որտեղ առաջանում էին քարավանները որոնք պետք էին Չինաստանի հետ առևտրի համար։
Բնակավայրեր
Գետի վրա բազմաթիվ բնակավայրեր կան, որոնք Անդրբայկալյան սահմանի Կռասնոչիկոսյանի հարևանությամբ, միացնելով այնպիսի խմբեր ինչպես Կռասնի Չիկոյ, Մալոարխանգելսկ և այլն։ Չիկոյաի վերին հովտում տեղակայված է Յամարովկա կուրորտը։
Բուրաթիայում Չիկոյայի ափերին և նրա հովտում մեծ բնակավայրեր կան՝ Բոլշայա Կուդարա, Ոստ-Կիրան, Չիկոյ, Կուրորտ Կիրան, Բոլշոյ Լուգ, որոնք գտնվում են Կյախտինյան թաղամասում։ Սելենգինյան թաղամասում, ձախ մասում Պովոռոտ գյուղն է։
Վտակներ
Ձախ վտակներն են՝ Շիրետույ, Սոբոլևկա, Չիկոկոն, Սոլոնցովայա, Ուվալիստայա, Սենկինա, Շիպովկա, Յասիտայ, Նիժնայա Պլաշեչնայա, Իվանովկա, Մերգեն, Ացա, Իվանովկա, Գուսենկովա, Սեննայա, Յուգալկան, Յուգալ, Մենզա, Գուտայ, ԿԱտանցա, Կիրան։
Աջ վտակներն են՝ Չերեմուշկա, Աշգալեյ, Կունալեյ, Ուվալիստայա, Չատանգա, Շումիլովկա, Խոխրակովսկայա, ժերգոկոն, Ժերգեյ, Օբշիվկովա, Սկակունյա, Յարիստայա, Բոբրովա, Աֆոնկինա, Բոլշայա Րեչկա, Սկակունյա, Մոգզոն, Զորգոլիկ, Շիմբիլին, Իսատույ, Վերխնիյ Դյուլյուն, Նիծնիյ Դյուլյուն, Շիվիյա, Բերյոզովկա, Բոլշայա Բոլշակովկա, Կորոտկովա, Մալխան, Բոլշայա Վիեզժայա, Դոլենտույ, Լեվայա Գրեմյաչկա, Մոստովկա, Վերխնիյ Շերգոլջին, Բոլշոյ Ժինդոկոն, Ուրլուկ, Զուն-Դունգուն, Կուդարա, Հարլուն։
Նավարկություն
Գետը նավարկելի է ակունքից սկսած մինչև 152 կմ։
Առաջին շոգենավերը Չիկիոյով անցել են 1909-1911 թվականներին։
Գրականություն
Կատեգորիա:Ռուսաստանի գետեր Կատեգորիա:Ասիայի միջազգային գետեր Կատեգորիա:Սահմանային գետեր
Բեդուր
Բեդուր, գյուղ Արևմտյան Հայաստանում, Վանի վիլայեթի Հեքյարիի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դուբրովո (գյուղ, Սմոլիգովսկոե գյուղական բնակավայր)
Դուբրովո (Дуброво), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Բազպաններ
Բազպաններ, զույգ կարճ թևնոցներ են, որոնք կոճկվում են պատարագիչ եկեղեցականի դաստակների վրա և ամբողջովին գրկում են դաստակից մինչև արմունկը։ Բազպանները զգեստի առանձին մասեր լինելով հանդերձ՝ կարվում են զգեստի կերպասից (այսինքն՝ այն կտորից, որից կարվել են փորուրարը, շուրջառը, գոտին) կամ հատուկ ասեղնագործվում են։ Բազպանների հիմնական նպատակը պատարագչի շապիկի թևերի ծայրերը հավաքելն է։
Մաղաքիա արք․ Օրմանյանը նշում է, որ կան երկու տարբեր ձևի բազպաններ, մեկը՝ կլորակ կարված, որի մեջ քահանան ձեռքն է դնում և հետևի կողմից քաշելով մինչև արմունկն է հասցնում։ Այս ձևը սովորական է հայ հռոմեականների մոտ։ Իսկ մեզ մոտ սովորաբար բաց է բազպանը, և թևի վրա դրվելուց հետո երկու կողմերը թևի ներքևից իրար են մոտեցվում ագուցիկ ամուր պարանով՝ չվանով, և կապվում են արմունկի մոտ։
Բազպանի տալու արարողության հիշատակություն չկա ձեռնադրության ժամանակ․ շապիկը տրվում է դպրության, ուրարը` սարկավագության, գոտին, շուրջառն ու սաղավարտը` քահանայության ժամանակ։ Բազպանը մնում է դուրս, միայն կարող է համեմատվել կիսասարկավագության բազկուրարի հետ։
Ժամարար քահանային զգեստավորելիս բազպանը հատուկ աղոթք ունի, որը հիշատակում են Լամբրոնացին և Օձնեցին։
Աղբյուրներ
Կատեգորիա:Հայ հոգևորականների հագուստ
Պլոտնիկովո (գյուղ, Պուտիվիլի շրջան)
Պլոտնիկովո (Плотникове), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Պլոտնիկովո գյուղում բնակվում էր 5 մարդ։
Արտաքին հղումներ
Կատեգորիա:Ուկրաինայի Սումիի մարզի Պուտիվիլի շրջանի բնակավայրեր Կատեգորիա:Ուկրաինայի գյուղեր
Կիժի
Կիժի (Кижи), կղզի Օնեգա լճում՝ Կարելիայում (Ռուսաստան), որտեղ գտնվում է հանրահայտ Կիժիի պոգոստի ճարտարապետական համալիրը։ Լճի բազմաթիվ կղզիների վրա 16-րդ դարից սփռված Էին ավելի քան 100 գյուղ, որոնց վարչական կենտրոնը Կիժին էր։ Պահպանվել է Կիժիի 18-19-րդ դարերի փայտաշեն համալիրը՝ բաղկացած Պրեօբրաժենսկայա (1714) և Պոկրովսկայա (1764) եկեղեցիներից։
Կատեգորիա:Համաշխարհային ժառանգություն Ռուսաստանում Կատեգորիա:Կղզիներ այբբենական կարգով Կատեգորիա:Ռուսաստանի կղզիներ Կատեգորիա:Ռուսաստանի արգելոց-թանգարաններ
Աբերդին-անգուսյան տավար
Աբերդին–անգուսյան տավար, մսատու ցեղ։ Ստեղծվել է Շոտլանդիայում (Աբերդին և Անգուս կոմսություններում), XVIII դարի վերջին։
Նելկան (գյուղ, Այանո-Մայսկի շրջան)
Նելկան (Нелькан), գյուղ Ռուսաստանի Խաբարովսկի երկրամասի Այանո-Մայսկի շրջանի կազմում։
Բնակչությունը 2011 թվականին գրանցված տվյալներով կազմում էր 841 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1818 թվականին հիմնադրված բնակավայրեր Կատեգորիա:Ռուսաստանի Խաբարովսկի երկրամասի Այանո-Մայսկի շրջանի բնակավայրեր
Կարի Անտոլիս
Կարի Անտոլիս (Kary William Antholis,,  հույն–ամերիկացի մեդիամենեջեր, կինովավերագիր, ռեժիսոր, պրոդյուսեր, սցենարիստ, HBO Miniseries–ի նախկին տնօրեն,  « » ստեղծագործական ոչ առևտրային կազմակերպության տնօրենների խորհրդի համանախագահ ։ «Օսկար» (1995) մրցանակի դափնեկիր , «CableACE» (1995) և «Էմմի» (1994-1995) փրայմ-թայմ մրցանակների դափնեկիր՝ «Փրկվածի հիշողությունները» ֆիլմի համար» ։ Հունական սփյուռքի ակտիվ անդամ ։
Կենսագրություն
Ծնվել է հունական ուղղափառ ընտանիքում։ Մեծացել է Նյու Ջերսիում։
Կարիի հայրը՝ Ջոն Կիրիակոս Անտոլիսը (1933—2007), ծնվել է Օուշենսայդում (Նասաու, Նյու Յորք), 1940-ական թվականներին ընտանիքի հետ միասին տեղափոխվել է Վաշինգտոն (Կոլումբիայի շրջան)։ 1950-ական թվականներին հաշվառվել է ԱՄՆ բանակում, ծառայել է որպես ռադիստ Ասմարայում (Էրիթրեա, Արևելյան Աֆրիկա) ։ Ունեցել է իրավունքի դոկտորի աստիճան։ Համարվում էր ամերիկա-հունական առաջադիմական լուսավորչական միության (AHEPA) անդամ, եղել է մի քանի մասոնական օթյակներում, եղել է Նյու Ջերսիի հունա-ամերիկյան փաստաբանների ասոցիացիայի հիմնադիրն ու նախագահը։ Լինելով ԱՄՆ-ի Դեմոկրատական կուսակցության ակտիվ անդամ՝ զբաղվել է դեմոկրատների ընտրարշավների համար ֆինանսական միջոցների հավաքագրմամբ, այդ թվում ՝ Փոլ Սարբեյնզի, Բիլ Բրեդլիի և Մայքլ Դուկակիսի ։ Կարիի հայրական գծով պապը Մարմարայից էր (Փոքր Ասիա, այսօր Թուրքիայի տարածք)։ Առաջին համաշխարհային պատերազմի տարիներին լքելով թուրքական բանակը՝ նա ներգաղթել է Միացյալ Նահանգներ։ Նրա կինը Զմյուռնիայից էր (Այսօր Իզմիր, Թուրքիա)։ Նրա ընտանիքը Մեծ հրդեհը վերապրածներից էր ։
Ունի կրտսեր եղբայր՝ Բիլ Անտոլիսը, որը հայտնի քաղաքագետ է  ։
Հաճախել է հունական դպրոց ։
Ավարտել է Բոուդին քոլեջը (1984), պատմության գիտությունների մագիստրոսի աստիճանով Սթենֆորդի համալսարանը և Ջորջթաունի համալսարանի իրավունքի դպրոցը՝ իրավունքի դոկտորի աստիճանով (1989) ։
2019 թվականին, HBO Miniseries and Cinemax Programming-ի նախագահի պաշտոնից հեռանալով, որը նա զբաղեցնոմ էր ավելի քան 25 տարի, ստեղծել է Crime Story վեբ-կայքը (քրեական պատմություն), որտեղ մանրամասնորեն լուսաբանում էր տարբեր դատավարություններ՝ սպանությունների հայտնի գործերից մինչև քիչ հայտնի գործընթացներ ։
Անձնական կյանք
Նա բնակվում է Լոս Անջելեսում (Կալիֆորնիա), կնոջ՝ Կարենի և երկու երեխաների որդու՝ Ջոնի և դստեր՝ Էվանտիայի հետ ։
Հունական ուղղափառ եկեղեցու ծխական է ։
Ծանոթագրություններ
Կատեգորիա:Ամերիկացի կինոպրոդյուսերներ Կատեգորիա:Ամերիկացի սցենարիստներ Կատեգորիա:Ռեժիսորներ այբբենական կարգով Կատեգորիա:Ամերիկացի ռեժիսորներ Կատեգորիա:Ամերիկացի պրոդյուսերներ Կատեգորիա:Ամերիկացի կինոռեժիսորներ Կատեգորիա:Ջորջթաունի համալսարանի շրջանավարտներ
Ժողովածու (2094)
Ժողեվածու (2094), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2094 թվի տակ։ Ձեռագիրը գրվել է 1611 թվականին Գրիգոր աբեղա գրիչի կողմից, Իլովում։ Ստացողը եղել է Գրիգոր աբեղան։ Գրված է թղթի վրա, որը ունի 19,5x15,5 սմ չափս։ Ձեռագիրը կազմված է 394 թերթից։ Գրված է միասյունով, բոլորագրով։ Ունի կիսախորան մանրանկարներ։ Կազմը` կաշեպատ տախտակ, աստառը՝ կապույտ կտավ։ Հիշատակարաններ՝ 165բ, 282բ, 391ա, հետագայի՝ 392բ(1709թ․) :
Ծանոթագրություններ
Կատեգորիա:Մատենադարանի ձեռագրեր
Չերկաշչանսկի գյուղական խորհուրդ (Միրգորոդսկի շրջան)
Չերկաշչանսկի գյուղական խորհուրդ  (Черкащанська сільська рада), Ուկրաինայի Պոլտավայի մարզի Միրգորոդսկի շրջանում ։
2001 թվականի տվյալներով Չերկաշչանսկի գյուղական խորհրդում բնակվում էր 1056 մարդ։ Խորհրդում կա 10 բնակավայր։
Արտաքին հղումներ
Կատեգորիա:Ուկրաինայի բնակավայրեր
Աբեցեդարիում
Աբեցեդարիում (լատ. abecedarium — այբուբեն), ոտանավորի տեսակ, որի տողերը կամ քառյակներն սկսվում են այբուբենի տառերի հաջորդականությամբ, օրինակ՝ Ներսես Շնորհալու «Առավոտ լուսո»–ն և «Աշխարհ ամենայն»–ը։ Մերձավոր Արևելքում կոչվել է ալիֆլամա։ Գրվել է նաև հայկական այբուբենի հակառակ դասավորությամբ։
Կատեգորիա:Տաղաչափություն Կատեգորիա:Միջնադարյան գրականություն
(4079) Բրետեն
(4079) Բրետեն (Britten), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 15-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,188464 ա. մ., առավելագույնը մոտենում է 2,8382 ա. մ. հեռավորության վրա և հեռանում 3,5387 ա. մ. ։ Արեգակի շուրջ մեկ ամբողջական պտույտ է կատարում 2079,56 երկրային օրվա ընթացքում, իր ուղեծրով շարժվելով միջինում 0,173114 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։